O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasining “O‘zbekiston Respublikasi aholisi va hududining seysmik xavfsizligini ta’minlash to‘g‘risida” 2021-yil 13-sentabr

O‘zbekiston Respublikasining “O‘zbekiston Respublikasi aholisi va hududining seysmik xavfsizligini ta’minlash to‘g‘risida”gi Qonuniga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov, O‘zbekiston Respublikasi Fanlar akademiyasi prezidenti B.S. Yuldashev va O‘zbekiston Respublikasi qurilish vaziri B.I. Zakirov zimmasiga yuklansin.
 1. Vazirlar Mahkamasining 2017-yil 31-maydagi 331-son qarori bilan tasdiqlangan O‘zbekiston Respublikasi Fanlar akademiyasining ustavida:
 a) 10-band quyidagi mazmundagi xatboshi bilan to‘ldirilsin:
 “seysmologiya, inshootlarning seysmik mustahkamligi va seysmik xavfsizlikni ta’minlash sohasini rivojlantirish”;
 b) 11-band quyidagi mazmundagi “z” kichik band bilan to‘ldirilsin:
 “z) seysmologiya, inshootlarning seysmik mustahkamligi va seysmik xavfsizlikni ta’minlash sohasida:
 seysmik xavfni turli masshtablarda baholash, seysmik jihatdan hududlashtirish, zilzilalarni vaqt kesimida prognoz qilish, binolar va inshootlarning zilzilabardoshligini ta’minlash bo‘yicha uslubiyatlarni ishlab chiqadi;
 muhandislik-geologik asoslarni va texnologiyalarni, shuningdek, turli seysmik xavf va xatarlarni baholash uslubiyotlarini yaratish bo‘yicha ilmiy tadqiqotlarni amalga oshiradi;
 seysmik xavfsizlikni ta’minlash sohasida ilmiy-tadqiqot dasturlarini ishlab chiqadi va ularning amalga oshirilishini ta’minlaydi;
 zilzilalar yuz berishi ehtimolini aniqlashning, seysmik xavfni va seysmik xatarni baholashning zamonaviy usullarini ishlab chiqadi;
 hududlarning seysmik xavfi va seysmik xatariga doir har xil masshtabli xaritalarini tuzadi;
 kuchli zilzila sodir bo‘lgan taqdirda, yer sathi shaklining o‘zgarishi darajasini, binolar va inshootlarning yemirilishi darajasini baholash uchun zilzila epitsentri hududida makroseysmik hamda boshqa tadqiqotlar o‘tkazadi;
 suv omborlari to‘g‘onlarining zilzilabardoshligini doimiy nazorat qilish usullarini ishlab chiqadi hamda instrumental seysmologik va seysmometrik kuzatuv ma’lumotlari asosida suv omborlari to‘g‘onlarining dinamik xossalarini o‘rganib, ularning kuchlanganlik-deformatsiyalanganlik holatini baholaydi;
 oliy ta’lim tashkilotlari uchun seysmik xavfsizlikni ta’minlash bo‘yicha o‘quv va o‘quv-uslubiy adabiyotlar tayyorlashda ishtirok etadi;
 axborot-kutubxona muassasalarini va oliy ta’lim tashkilotlarini seysmik xavfsizlikni ta’minlash sohasidagi ilmiy hamda ilmiy-texnik manbalar bilan ta’minlaydi;
 seysmik faol zonalarda qurilish normalari va qoidalarini takomillashtirishda ishtirok etadi”.
 2. Vazirlar Mahkamasining “O‘zbekiston Respublikasi Fanlar akademiyasi ilmiy tashkilotlarini moliyalashtirish tizimini takomillashtirish hamda samaradorligini oshirish chora-tadbirlari to‘g‘risida” 2017-yil 18-maydagi 292-son qaroriga 5-ilovada:
 “Fazoviy tizimlar va gidrotexnika inshootlari dinamikasi laboratoriyasi” blokidagi “Fazoviy tizimlar va gidrotexnika inshootlari dinamikasi” so‘zlari “Fazoviy inshootlar dinamikasi va ustuvorligi” so‘zlari bilan almashtirilsin;
 “Deformatsiyalanadigan jismlar va muhitlar mexanikasi laboratoriyasi” blokidagi “Deformatsiyalanadigan jismlar va muhitlar mexanikasi” so‘zlari “Gruntli inshootlar dinamikasi” so‘zlari bilan almashtirilsin;
 “Murakkab yuklamada konstruksion materiallar deformatsiyalanishi laboratoriyasi” blokidagi “Murakkab yuklamada konstruksion materiallar deformatsiyalanishi” so‘zlari “Bino va inshootlarni modellashtirish va pasportlashtirish” so‘zlari bilan almashtirilsin.
 3. Vazirlar Mahkamasining 2018-yil 31-iyuldagi 603-son qarori bilan tasdiqlangan O‘zbekiston Respublikasi Qurilish vazirligi to‘g‘risidagi nizomda:
 a) 10-band quyidagi mazmundagi xatboshi bilan to‘ldirilsin:
 “O‘zbekiston Respublikasi hududida qurilayotgan binolar va inshootlarning zilzilabardoshligini ta’minlash bo‘yicha zarur choralar ko‘rish, seysmik xavfsizlikni ta’minlashni texnik jihatdan tartibga solish sohasidagi normativ hujjatlar talablariga muvofiqligini baholash hamda nazorat qilish”;
 b) 11-band quyidagi mazmundagi “j” kichik band bilan to‘ldirilsin:
 “j) O‘zbekiston Respublikasi hududida qurilayotgan binolar va inshootlarning zilzilabardoshligini ta’minlash bo‘yicha zarur choralar ko‘rish, seysmik xavfsizlikni ta’minlashni texnik jihatdan tartibga solish sohasidagi normativ hujjatlar talablariga muvofiqligini baholash hamda nazorat qilish sohasida:
 O‘zbekiston Respublikasi hududida qurilayotgan binolar va inshootlarning seysmik xavfsizligi ta’minlanishini texnik jihatdan tartibga solish sohasidagi normativ hujjatlar talablariga muvofiqligini baholaydi hamda nazorat qiladi;
 elektron texnik pasportlar asosida binolar va inshootlarni seysmik jihatdan zaifligi bo‘yicha tasniflashda, shuningdek, binolar va inshootlarning instrumental-texnik tekshiruvida hamda ularning zilzilabardoshligini oshirishda ishtirok etadi;
 seysmik faol zonalarda qurilishi rejalashtirilayotgan barcha turdagi binolar va inshootlarning, shuningdek, ko‘p qavatli turar joylarning seysmik jihatdan zaifligini baholash uchun zarur bo‘lgan axborotni o‘z ichiga oladigan elektron texnik pasportlarni shakllantiradi;
 seysmik xavfsizlik ta’minlanishini texnik jihatdan tartibga solish sohasidagi normativ hujjatlarni xorijiy mamlakatlar tajribasini hisobga olgan holda muntazam ravishda takomillashtiradi;
 O‘zbekiston Respublikasidagi qurilayotgan binolar va inshootlarning zilzilabardoshligini ta’minlash, shuningdek, mavjud binolar va inshootlarning zilzilabardoshligini oshirish uchun zarur choralar ko‘radi”.
 4. Vazirlar Mahkamasining “O‘zbekiston Respublikasi Fanlar akademiyasi ilmiy tashkilotlarini moliyalashtirish tizimini takomillashtirish hamda samaradorligini oshirish chora-tadbirlari to‘g‘risida” 2020-yil 8-iyundagi 366-son qaroriga 16-ilova “Laboratoriya nomi” ustunining 2 — 4 pozitsiyalari quyidagi tahrirda bayon etilsin:
 5. Vazirlar Mahkamasining “O‘zbekiston Respublikasi Qurilish vazirligi huzuridagi Qurilish sohasida nazorat inspeksiyasi faoliyatiga oid normativ-huquqiy hujjatlarni tasdiqlash to‘g‘risida” 2020-yil 28-maydagi 343-son qarorida:
 a) 1-ilovada:
 10-band quyidagi mazmundagi oltinchi xatboshi bilan to‘ldirilsin:
 “yangi qurilayotgan bino va inshootlarning seysmik jihatdan zaifligini baholash uchun zarur bo‘lgan axborotni o‘z ichiga olgan elektron texnik pasportlarni shakllantirish va platformaga kiritilishini ta’minlash hamda mavjud binolar va inshootlarning instrumental-texnik tekshiruvdan o‘tkazilishini nazoratga olish”;
 11-band quyidagi mazmundagi “d” kichik band bilan to‘ldirilsin:
 “d) yangi qurilayotgan bino va inshootlarning seysmik jihatdan zaifligini baholash uchun zarur bo‘lgan axborotni o‘z ichiga olgan elektron texnik pasportlarni shakllantirish va platformaga kiritilishini ta’minlash hamda mavjud binolar va inshootlarning instrumental-texnik tekshiruvdan o‘tkazilishini nazoratga olish sohasida:
 seysmik faol zonalarda qurilishi rejalashtirilayotgan barcha turdagi binolar va inshootlarning, shuningdek, ko‘p qavatli turar joylarning seysmik jihatdan zaifligini baholash uchun zarur bo‘lgan axborotni o‘z ichiga olgan elektron texnik pasportlarning buyurtmachilar tomonidan rasmiylashtirilishini tashkillashtiradi va muvofiqlashtiradi;
 O‘zbekiston Respublikasida qurilayotgan binolar va inshootlarning zilzilabardoshligini ta’minlaydi, shuningdek, instrumental-texnik tekshiruvdan o‘tkazish hamda zilzilabardoshligini oshirish uchun zarur choralar ko‘radi”;
 b) 2-ilovada:
 9-band quyidagi mazmundagi sakkizinchi xatboshi bilan to‘ldirilsin:
 “yangi qurilayotgan bino va inshootlarning seysmik jihatdan zaifligini baholash uchun zarur bo‘lgan axborotni o‘z ichiga olgan elektron texnik pasportlarni shakllantirish va platformaga kiritilishida hamda mavjud binolar va inshootlarning instrumental-texnik tekshiruvdan o‘tkazilishida ishtirok etish”;
 10-band quyidagi mazmundagi “e” kichik band bilan to‘ldirilsin:
 “e) yangi qurilayotgan bino va inshootlarning seysmik jihatdan zaifligini baholash uchun zarur bo‘lgan axborotni o‘z ichiga olgan elektron texnik pasportlarni shakllantirish va platformaga kiritilishida hamda mavjud binolar va inshootlarning instrumental-texnik tekshiruvdan o‘tkazish sohasida:
 seysmik faol zonalarda qurilishi rejalashtirilayotgan barcha turdagi binolar va inshootlarning, shuningdek, ko‘p qavatli turar joylarning seysmik jihatdan zaifligini baholash uchun zarur bo‘lgan axborotni o‘z ichiga olgan elektron texnik pasportlarning buyurtmachilar tomonidan rasmiylashtirilishini tekshiradi;
 O‘zbekiston Respublikasida qurilayotgan binolar va inshootlarning zilzilabardoshligini ta’minlash, shuningdek, seysmik zaif hisoblangan bino va inshootlarni instrumental-texnik tekshiruvdan o‘tkazish hamda zilzilabardoshligini oshirish uchun zarur choralar ko‘rishga ko‘maklashadi”.
 6. Vazirlar Mahkamasining 2020-yil 20-avgustdagi 496-son qarori bilan tasdiqlangan Obyektlarda davlat qurilish nazoratini amalga oshirish bo‘yicha ma’muriy reglamentda:
 a) 15-band quyidagi mazmundagi ikkinchi va uchinchi xatboshilar bilan to‘ldirilsin:
 “Binolar va inshootlarning zilzilabardoshlikka doir vizual hamda instrumental-texnik tekshiruvlari hududiy inspeksiyalar, qurilish sohasidagi loyihalash tashkilotlari va maxsus litsenziyalangan tashkilotlar, shuningdek, ilmiy-tadqiqot muassasalari tomonidan amalga oshiriladi.
 Vizual tekshiruvlar instrumental-texnik tekshiruv o‘tkazilishini talab etadigan hollarda binolar va inshootlarning zilzilabardoshlikka doir instrumental-texnik tekshiruvi o‘tkaziladi hamda ularning elektron texnik pasporti yangilanadi”;
 b) 16-band quyidagi mazmundagi ikkinchi va uchinchi xatboshilar bilan to‘ldirilsin:
 “Seysmik faol zonalarda yangi qurilgan III-IV toifadagi obyektlar ishga tushirilayotganda ular zilzilabardoshlikka doir instrumental-texnik tekshiruvdan majburiy tartibda o‘tkaziladi.
 Kuchli zilzilalar sodir bo‘lgan hududlardagi barcha turdagi binolar va inshootlardan mutaxassislar tomonidan zilzilabardoshlikka doir vizual yoki instrumental-texnik tekshiruvdan o‘tkazilgandan keyin foydalanishga yo‘l qo‘yiladi”.
 7. Vazirlar Mahkamasining “Bino va inshootlarning seysmik mustahkamligini baholash hamda elektron texnik pasportlarni shakllantirish tizimini joriy etish to‘g‘risida” 2021-yil 30-iyundagi 405-son qarorida:
 a) 4-band quyidagi mazmundagi ikkinchi xatboshi bilan to‘ldirilsin:
 “Davlat soliq qo‘mitasi huzuridagi Kadastr agentligi yangi qurilgan bino va inshootlarga berilgan kadastr raqamlarini har oy yakuni bo‘yicha O‘zbekiston Respublikasi Qurilish vazirligi huzuridagi Qurilish sohasida nazorat inspeksiyasiga taqdim etsin”;
 b) Bino va inshootlarning seysmik mustahkamligini baholash bo‘yicha elektron texnik pasportlarni shakllantirish tartibi to‘g‘risidagi nizomda:
 21-band quyidagi mazmundagi xatboshi bilan to‘ldirilsin:
 “Bunda, Davlat soliq qo‘mitasi huzuridagi Kadastr agentligi yangi qurilgan bino va inshootlarga berilgan kadastr raqamlarini har oy yakuni bo‘yicha O‘zbekiston Respublikasi Qurilish vazirligi huzuridagi Qurilish sohasida nazorat inspeksiyasiga taqdim etib boradi”;
 2-ilovaning 19-pozitsiyasi quyidagi tahrirda bayon etilsin:
 3-ilovaning 19-pozitsiyasi quyidagi tahrirda bayon etilsin: